જોકે અવગણના પુરતા જ સુપ્રીમ કોર્ટના પાપો સિમિત નથી; માન્યતા આપવાના પાપો પણ પણ તેમના શિરે છે. સુભાષ કાશિનાથ મહાજન વિરુદ્ધ મહારાષ્ટ્ર સરકારના કેસમાં તેના સમર્થનમાં અલ્પ કે નહિવત્ત ડેટા હોવા છતા કોર્ટે અનુસૂચિત જાતિ અને અનુસૂચિત જનજાતિ (અત્યાચાર નિવારણ) અધિનિયમને પાંગળો બનાવ્યો છે અને તે કારણે દલિતો અને આદિવાસીઓ સામેના ગુનામાં કાર્યવાહી કરવાનું વધુ મુશ્કેલ બન્યું છે. સુપ્રીમ કોર્ટે જ ગુજરાત રાજ્ય વિરુદ્ધ મિરઝાપુર મોતી કુરેશી કાસબના કેસમાં ગાયોની કતલ અંગેના કડક કાયદાની બંધારણીય માન્યતાને સમર્થન આપ્યું હતું. કોર્ટ માટે મુસ્લિમ કસાઈઓની આજીવિકા કરતા દુધાળા પશું વધુ મહત્વના ઠર્યા.